林可成

林可成（），字志父（志甫），一字弘志，號竟宇，浙江寧波府鄞縣人，明朝政治人物。

 生平 
嘉靖三十七年（1558年）浙江鄉試第八十七名舉人，萬曆八年（1580年）庚辰科進士。兵部觀政，八月授河南太康县知县，十四年行取，十五年选授南京江西道試御史。萬曆十七年（1589年）二月，時任江西道御史的林可成與南京雲南道御史方萬策，交章彈劾吏部右侍郎徐顯卿，稱其排擠張位、沈一貫、李長春、韓世能等人，又指責其勾結富商，諂媚太監，行為不端，收受賄賂。朝廷命下吏部調查《明神宗實錄》萬曆十七年二月乙巳 南京雲南道御史方萬策、江西道御史林可成，交章劾吏部右侍郎徐顯卿，言其擠排張位、沈一貫，使告退；李長春、韓世能使改南，及結納富商，媚事大璫，僭越淫亂，寅緣納賄諸不法事。旨：下吏部。。徐顯卿上疏抗辯不成《明神宗實錄》萬曆十七年二月丁未 吏部右侍郎徐顯卿疏辯，首言位、一貫告假，各有至情。世能、長春南遷，各由資序。因分晰疏中事求罷斥，凡再上，不許。，遂連上三疏請求致仕，獲准《明神宗實錄》萬曆十七年三月戊辰吏部右侍郎 兼翰林院侍讀學士徐顯卿三疏乞歸，許之。以日講官予金幣馳驛。《浙江通志》：林可成《宁波府志》字弘志，鄞人。万厯庚辰进士，授太康令，嵗祲，赈老弱，收少壮者缮城给钱，民忘其饥。召为御史，值南北洊饥，连疏请发临德二仓及三闗嵗课、两院赎银以赈，皆下司农，如其请。他疏皆侃侃著直声。。十九年请假歸省，卒于家，年五十三《萬曆八年庚辰科進士履歷便覽》：林可成，竟宇，易一房，戊申十月十四日生。鄞县人，乡试八十七名，会试三十七名，三甲一百二十八名。兵部政，庚辰授太康知县，丙戌行取，选南江西道御史，己丑差巡视下江，辛卯卒。曾祖必华。祖俊。父应春。《鄞县志》：林可成，字宏志，萬曆八年進士，知太康縣。濬河渠，鉏豪猾。邑有蝗，為文遣之，忽大風起，蝗飛出境。歲祲，為粥食老弱，其壯者給錢，使繕城，民不知饑。有饋以新茗者，剖其封，始笑受之。入為南臺御史。值南北瀳饑，再疏請發臨德二倉及三關歲課，兩院存贖以賑，俱報可。時兵多嘩，主帥不能治，奏請重其罪，復請禁宗室不得越關奸民，匿揭陷人，乞論如法。十九年，監應天試，暴卒。。

家族
曾祖父林必華；祖父林俊，曾任壽官；父親林應春，人称懷雲先生。母唐氏；繼母張氏。具庆下。弟可用、可望、可喬。

参考文献
余寅《明故文林郎南京江西道监察御史林公行状》

Category:明朝南京監察御史
Category:鄞縣人
Category:林姓
Category:明朝太康县知县
Category:嘉靖三十七年戊午科浙江鄉試舉人